《宫莺》
唐代·徐夤

领得春光在帝家，早从深谷出烟霞。闲栖仙禁日边柳，

饥啄御园天上花。睍睆只宜陪阁凤，间关多是问宫娃。

可怜鹦鹉矜言语，长闭雕笼岁月赊。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。